E-nevezés útmutató

A 2018/2019-es évadtól kezdődően a nevezést az IFA elektronikus rendszeren keresztül kell végezni.

A nevezés megkezdésének feltétele, hogy a nevezést végző ügyintézőnek legyen erre jogosultsága.

Ha van versenyügyintéző jogosultsága, akkor el tudja végezni a nevezést.

Az első lépésben a Sportszervezetek menüből ki kell választani a Dokumentumok menüpontot.

Ezután a jobb oldalon a keresésnél ki kell választani az egyesület nevét, amelynek a nevezését végzi az ügyintéző.

A kiválasztás után a bal alsó sarokban az ’új felvitel’ gombra kell kattintani.

A típusnál ki kell választani a feltöltendő dokumentum típusát.

- NAV adóigazolás ( nincs 90 napot meghaladó lejárt köztartozása)

- Önkormányzati igazolás (90 napnál nem régebbi)

- Társadalmi szervezet kivonat /Cégkivonat (30 napnál nem régebbi)

- Tagdíj és nevezési díj befizetését igazoló dokumentum

- Pályabérleti szerződés

- BLSZ 1-es és BLSZ2-es csapat esetén: Amennyiben a kötelező Utánpótlást más egyesület biztosítja, az erről szóló mindkét fél által aláírt együttműködési szerződést (melyben az összes biztosított csapat fel van sorolva). 2018/2019-es évre kell legyen megírva.

Ezeket fel kell tölteni, majd ment és bezár gombbal elmenteni mindegyiket.

Amennyiben az előző évhez képest az alábbiakban változás történt szintén fel kell ide tölteni:

- Alapszabály

- Végzés

- Aláírási címpéldány

Új egyesületeknél ez kötelező!

Ezután az ügyintéző a Versenyeztetés menüből kiválasztja az e-nevezés menüpontot, majd a következő lépésben az Új felvitel gombra kattint.

Felnőtt, utánpótlás és női csapatok esetén az alapversenyrendszert, öregfiúk csapatoknál a kiegészítő versenyrendszert kell kiválasztani. Az alaptípusnál pedig az amatőrt kell.

BLSZ-s felnőtt bajnokságok esetén:

megye1 vagy megye2 vagy megye3 vagy megye4 - amelyikbe az egyesületnek joga van elindulni.

Utánpótláscsapat esetén a megyei szervezésű egyéb bajnokságot kell kiválasztani!

Miután itt minden lehetőséget kiválasztott, ment és bezárra kell kattintani, majd lejjebb a nevezés adatokat kell kitölteni ellenőrizni, miután ott kitöltötte a hiányzó adatokat az adatok rendeben gombra kell kattintani, majd a megerősítésre.

A megerősítés gomb megnyomása után a ’nyilatkozat generálását’ kell elvégezni.

Az itt kapott dokumentumot ki kell nyomtatni, mind az 5 mellékletet ki kell tölteni, az aláírásra jogosult személlyel alá kell íratni, le kell pecsételni és ugyanide visszatölteni!

Ha ezeket elvégezte a Beadom a nevezést menüpontra kell kattintani!

Tagdíj és nevezési díj befizetés:

Az egyesületeknek a tagdíjat egyszer kell megfizessék. Átutalás esetén az MLSZ Budapesti Igazgatóság bankszámla számára: 11707024-20480710 kell utalni.

A nevezési díjakat csapatonként kell megfizetni és a közlemény rovatba meg kell adni, hogy mely bajnokságokba adtak be nevezést.

Annak az egyesületnek, amelynek tartozása van az MLSZ vagy az MLSZ Budapesti Igazgatósága felé vagy nem fizetett nevezési díjat és tagdíjat a nevezési határidő lejártáig, akkor a nevezése érvénytelen lesz!

Pénzügyi kérdésekben a Gazdasági ügyintézőt, Hajduk Magdolnát kell keresni: 06 30 77 42 667 számon vagy e-mail-en hajduk.magdolna@mlsz.hu

A nevezés hivatalosan a BLSZ Bajnokságokra 06.21-én indul, de a felület már elérhető. Felmerülő kérdésekkel 2018. június 18-tól elsősorban Szőnyi Gábor Versenybizottsági titkárt kell keresni a 06 30 19 63 673 számon vagy e-mail-en a szonyi.gabor@mlsz.hu email címen.